Ilden knitrer i brændeovnen og afgiver en behagelig varme. Et par fra Viborg får en rundvisning i Lars Poulsens butik, imens han indlevende fortæller om de forskellige mærker og modeller. Stigende energipriser Rundvisninger i butikken laver Lars Poulsen mange af for tiden. Der har nemlig været særligt travlt det sidste stykke tid, og det har Lars Poulsen en god forklaring på. -	Det er simpelthen de stigende energipriser. Ganske enkelt, siger han uden at tøve. Det bliver bakket op af Ruben Bols fra Viborg, som er på udkig efter en brændeovn. -	I Viborg oplever vi stigninger i varmeregningen på 100 procent. Det er da også derfor, vi er på udkig efter en brændeovn, så vi forhåbentlig kan spare lidt, forklarer han. Gennemsnitlig stigning på 148 procent Ifølge Dansk Energi er de forventede gennemsnitlige priser for de første tre måneder af 2022 hele 148 procent højere end for samme periode i 2021. I butikken i Hobro ender dagen med et godt tilbud, og Ruben Bols kan tage hjem med en nye brændeovn. Han håber, at det kan gøre varmeregningen lidt mindre fremover. -	Vi er gået fra at betale 2.900 kr. sidste kvartal, og nu skal vi betale 6.600 kr., så det er mange penge, man skal ud at hente, slutter han.

Opsummering:
Lars Poulsen er indehaver af Himmerlands Pejsecenter, og han mærker en stigning i efterspørgslen på op mod 50 procent.